CELEX: 62005TN0335
Language: el
Date: 2005-09-05 00:00:00
Title: Υπόθεση T-335/05: Προσφυγή ασκηθείσα στις  5 Σεπτεμβρίου 2005  — Sorensen κατά Επιτροπής

26.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 296/26
            
         Προσφυγή ασκηθείσα στις 5 Σεπτεμβρίου 2005 — Sorensen κατά Επιτροπής
   (Υπόθεση T-335/05)
   (2005/C 296/57)
   Γλώσσα διαδικασίας: η γαλλική
   Διάδικοι
   
      Προσφεύγουσα: Susanne Sorensen (Βρυξέλλες Βέλγιο) (εκπρόσωποι: S. Orlandi, A. Coolen, J.-N. Louis, E. Marchal, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   
               —
            
            
               να ακυρώσει την απόφαση περί διορισμού της προσφεύγουσας σε θέση βοηθού διοικήσεως καθόσον την κατατάσσει στο βαθμό B*3, κλιμάκιο 2·
            
         
               —
            
            
               να ακυρώσει την απόφαση περί εξαλείψεως όλων των μορίων που αποτελούν το «δισάκι» της προσφεύγουσας·
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα, υπάλληλος της Επιτροπής κατατάχθηκε αρχικά στον βαθμό C2. Όταν πέτυχε στον εξωτερικό διαγωνισμό COM/B/1/02 (του επιπέδου B5/B4), διορίστηκε με την προσβαλλομένη απόφαση της 5ης Αυγούστου του 2004, στον βαθμό B*3, κλιμάκιο 2. Προς στήριξη της προσφυγής της η προσφεύγουσα επικαλείται παράβαση της προκήρυξης διαγωνισμού καθώς και της ανακοίνωσης κενής θέσης στο μέτρο που αμφότερες πρόβλεπαν κατάταξη στους βαθμούς B5 ή B4. Στο ίδιο πλαίσιο επικαλείται παράβαση των άρθρων 4, 5, 29 και 31 του ΚΥΚ. Στηριζόμενη στο γεγονός ότι ορισμένοι επιτυχόντες του ίδιου διαγωνισμού διορίστηκαν πριν από την 1η Μαΐου 2004 (ημερομηνία ενάρξεως ισχύος των τροποποιήσεων του ΚΥΚ) στους βαθμούς B5 ή B4, που αντιστοιχούν στους βαθμούς B*5 ή B*6 με τη νέα ονομασία, η προσφεύγουσα επικαλείται επίσης παραβίαση της αρχής της ίσης μεταχείρισης και της απαγορεύσεως των διακρίσεων. Επιπλέον υποστηρίζει ότι παραβιάστηκαν επίσης οι αρχές της ομαλής εξέλιξης της σταδιοδρομίας και της προστασίας της δικαιολογημένης εμπιστοσύνης, δεδομένου ότι έτρεφε δικαιολογημένες προσδοκίες να διοριστεί στον βαθμό B*5 ή B*6. Στο ίδιο πλαίσιο υποστηρίζει ότι είναι παράνομο το άρθρο 12, του παραρτήματος XIII του ΚΥΚ, καθόσον συνιστά παραβίαση της αρχής της ασφάλειας δικαίου.